سید علی میری

سید علی میری کمدین معروف سینمای قبل اینقلاب سال ۱۳۱۸ رشت مین به دونیا بومو.

مدرک دیپلم دیشتی . سال ۱۳۴۰ کلاس آزاد هنرپیشگی «باربد»  دورون فارغ التحصیل ببوسته و سال ۱۳۴۱ تئاتر مین مشغول به کار ببو و ویشتر جه ۵۰ تا نمایش مین هونرنمایی بوگوده . میری سینمایا جه سال ۱۳۴۳ و با بازی گودن در نقشان موختلف مین مثل «خشت و آینه», «زمزمه ی محبت» , «شیطان در می زند» , « دیوار شیشه ای» , «به دادم برس» و… آغاز بوگود.

علی میری با اونکه تنها ۱۴ سال جه خو عمرا عرصه ی سینما مین مشغول به کار بو با ا حال تا سال ۵۶ ،  ۱۱۵ تا فیلم بازی بوگوده و تنها سال ۵۶ مین با هونرنمایی ۱۰ فیلم دورون  بتانسته خندیا تماشاگران لب رو بینیشانه. 

تمام فیلمانی که علی میری تا قبل اینقلاب اوشان مین نقش دیشتی  فیلم فارسی بو . میری خو دوران بازیگری مین ایران دورون تنها فیلمان کمدیا بازی بوگوده . بعد اینقلاب ایرانا ترکا گوده و به لس آنجلس بوشو. 

سید علی میری روز چهارشنبه ۱۲ اسفند ماه ۱۳۸۷ بر اثر بیماری قلبی تهران بیمارستان آبان مین بمرده و ۱۴ اسفند ماه  بهشت زهرا قطعه ی هونرمندان مین دفنا بو. مرحوم میری چند ماه قبل خو موردن به اسرار خو زن به ایران بوموبو.

بیرون پیوندان

گیلان بازیگران

رده:مردوم
رده:ادب
رده:هونر